assit dens
Het sijn comen in recht voe meye en scepen van loeven inde banc aldair
gheert de molde die na de heerlicheit ons genedichs hen van brabant
en na zijnre stat recht va loeven comen en geleydt es tot allen de goede
joffr margriete vande gore weduwe gherijcs wilen vanden eynde in
deen side en henric van doerne die met meye en scepen van loeven
geleydt is tot den goede henrics van steyvoert soen henrics wilen van
steyvoert dieme heet wissele en die uut macht van beleyde van scepen
brieve va loeve voe meye en scepen va loeven vors gegoedt en gheerft
es in alle de onberuerlike goede jans wilen van wickevorst in dande
daer de voirs gheert de molde aensprac met sine gelevden voerspreke
de goede hier na bescreve met alsulke woerden gelijc hier na volgen
Inden yersten een huys en hof mette bogarde gelege neve erve d joffr
was vande hove en jans vand loe It een bloc houdende iiii boende
gelege neve den selve hof vors in deen side en de zuertstrate in dande
It een eeusele met ene bossche gelege neve dbloc vors in deen side en
arnt aende arnt van wickevorst houdende te gade twee boende
It een stuck lants gehete den coenraet gelege neven de goede des
hen van tongloe en de goede wouters vanden erdborne It een blec
geheten dat hoeghbloc mett zuerten houdende iii boende gelege neve
erve d joffr was vande hove en mathijs vand locht It een bloc
gehete nuwebloc met ene eeusele d neve gelege gehete tdal en een stuc
lants noch neve dat selve gelege opt neervelt neve de goede d joffr
was vande hove en de dalstrate houdende te gade ii boende It een
bloc gehete dat heylant gelege neve den aert van wickeverst en
kathine van loe houdende ii boende It een bloc gehete dat vorste
heylant houdende een boende gelege neve erve thijs vand loe en de
goede kathine van loe sijnre moed It een dach beemds geheten
scotbeemdeke gelege neven de wympe en de dalstrate It een dach
beemds gehete molenbeemdeke gelege neve de wympe en de dalstrate
It een dach beemds gelege inden werft ryende jaerlex jeghen
gheerde van haere gelege neve de molenbossch en de vors wympe
It een eeusel gehete die putten gelege neven erve d joffr was vande
hove en reyners de man houdende een boende It iii dach beemds
gehete de goerbeemde gelege neve erve d joffr was vande hove en
ene
de goede jan dirts It een bosch gelege erve jan diets en den vors
art van wickeverst houdende een dachmael It twij twee